આ કેસમાં ક્રાઇમ બ્રાંચ અનેક શંકમદોની પૂછપરછ કરી રહી છે પરંતુ છેલ્લા ત્રણ દિવસથી જમાલપુર વિસ્તારમાં હનીફ દાઢીના ઘરની સામે રહેતા સલમાનખાન પઠાણની સતત પૂછપરછ ચાલી રહી છે. વર્ષ 2010માં અંગત અદાવતમાં હનીફ દાઢી તથા તેમનાં સંતાનોએ જમાલપુર કાચની મસ્જિદ પાસે મુમતાઝ બાનુ નામની મહિલાની હત્યા કરી હતી ત્યારે મુમતાઝના સૌથી નાના પુત્ર રોમાનને તલવારોના ઘા ઝીંકીને ગંભીર ઇજા પહોંચાડી હતી. આ કેસમાં ગાયકવાડ હવેલી પોલીસ હનીફ દાઢી અને તેમનાં સંતાનોની ધરપકડ કરી હતી. બે વર્ષ જેલમાં રહ્યા પછી અમદાવાદની સેશન્સ કોર્ટમાં તમામ આરોપીઓને નિર્દોષ છોડી મુક્યા હતા. ક્રાઇમ બ્રાંચ પાસે મહિતી મળી હતી મુમતાઝ બાનુનો પુત્ર સલમાનખાન છેલ્લા ઘણા સમયથી હનીફ દાઢી પર બદલો લેવાની ફિરાકમાં હતો. જેથી તેમની હત્યા કરવાનું કાવતરું ઘડ્યું હોઇ શકે છે.